Id-Deċiżjoni tal-Kummissjoni
tat-22 ta' Jannar 2001
li temenda d-Deċiżjoni 2000/532/KE li tibdel id-Deċiżjoni 94/3/KE li tistabbilixxi lista ta' skart skond l-Artikolu 1(a) tad-Direttiva tal-Kunsill 75/442/KEE dwar skart u d-Deċiżjoni tal-Kunsill 94/904/KE li tistabbilixxi lista ta' skart perikoluż skond l-Artikolu 1(4) tad-Direttiva tal-Kunsill 91/689/KEE dwar skart perikoluż
(notifikata bid-dokument numru K(2000) 106)
(Test b'relevanza għaż-ŻEE)
(2001/119/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/689/KEE tat-12 ta' Diċembru 1991 dwar skart perikoluż [1], kif l-aħħar emendata bid-Direttiva 94/31/KE [2], u b'mod partikolari l-Artikolu 1(4) tagħha,
Billi:
(1) Lista tal-Komunità ta' skart perikoluż kienet stabbilita bid-Deċiżjoni tal-Kunsill Nru 94/904/KE [3] u din id-Deċiżjoni kient ġiet mibdula bid-Deċiżjoni tal-Kummissjoni 2000/532/KE [4].
(2) Diversi Stati Membri kienu innotifikaw vetturi li waslu fi tmiem il-ħajja tagħhom, mhux żvujtati mill-likwidi jew komponenti oħra perikolużi bħala skart li jqisu li juru karatteristika waħda jew aktar ta' dak elenkat fl-Anness III li jinsab mad-Direttiva 91/689/KEE u għamlu talba biex jiġu elenkati bħala skart perikoluż mal-lista stipulatat fl-Artikolu 1(4) tad-Direttiva 91/689/KEE.
(3) L-Artikolu 1(4) tad-Direttiva 91/689/KEE jinħtieġ li l-Kummissjoni teżamina dawn in-notifikazzjonijiet mill-Istati Membri bil-ħsieb li temenda l-lista ta' skart perikoluż.
(4) Il-Kummissjoni hija megħjuna f'dan ix-xogħol mill-Kumitat imwaqqaf bl-Artikolu 18 tad-Direttiva 75/442/KEE dwar l-iskart [5].
(5) Il-miżuri stipulati f'din id-Deċiżjoni ma kienux skond l-opinjoni espressa mill-Kumitat imsemmi hawn fuq u ma setgħux għalhekk jiġu nklużi fid-Deċiżjoni tal-Kummissjoni 2000/532/KE.
(6) Il-Kunsill ma ħax deċiżjoni dwar il-proposta mill-Kummissjoni fiż-żmien li għalih jipprovdi l-Artikolu 18 tad-Direttiva 75/442/KEE.
(7) Konsegwentement, jispetta lill-Kummissjoni li tadotta l-miżuri proposti,
ADOTTAT DIN ID-DEĊIŻJONI:
Artikolu 1
L-Anness li jinsab mad-Deċiżjoni 2000/532/KE tat-3 ta' Mejju 2000 li tibdel id-Deċiżjoni tal-Kummissjoni 94/3/KE li tistabbilixxi lista ta' skart skond l-Artikolu 1(a) tad-Direttiva tal-Kunsill 75/442/KEE dwar l-iskart u d-Deċiżjoni tal-Kunsill 94/904/KE li tistabbilixxi lista ta' skart perikoluż skond l-Artikolu 1(4) tad-Direttiva tal-Kunsill 91/689/KEE dwar skart perikoluż hija emendata kif ġej:
Daħla "16 01 04 vetturi mormija" hija mibdula bi:
"16 01 04 | vetturi flaħħar talħajja tagħhom" |
.
Artikolu 2
Din id-Deċiżjoni għandha tgħodd mill-1 ta' Jannar 2002.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussel, fit-22 ta' Jannar 2001.